rejauldu/bengali-wikipedia huggingface dataset:
চাওলুং চ্যু-তু-ফা মৌঙ ডুন চোন খাম বা আহোম রাজ্যের ষষ্ঠ চাওফা ছিলেন। রাজা না হওয়া একটি পর্বের পরে তিনি ১৩৬৯ সাল থেকে ১৬৭৬ সাল পর্যন্ত রাজত্ব করেছিলেন। কোনো কোনো ইতিহাসবিদ তিনি ১৩৬৪ সালে রাজসিংহাসনে বসেছিলেন বলে মনে করেন। তার রাজত্বকালে চুতীয়া রাজ্যর সাথে সতত বিবাদ হত এবং শেষে চুতীয়াদের হাতে তার প্রাণনাশ হয়।  পূর্বপুরুষ এবং সিংহারোহণ চুতুফা ছিলেন আহোম রাজা চুখাংফার দ্বিতীয় পুত্র। বাবার মৃত্যুর পরে জ্যেষ্ঠ পুত্র চুখ্রাম্‌ফা স্বর্গদেউ হয়েছিলেন। ৩২ বছর শাসন করার পরে ১৩৬৪ সালে চুখ্রাম্‌ফার মৃত্যু হয়। এইখানে বুরঞ্জীবিদদের মতভেদ দেখা যায়। কোনো কোনো মতে চুখ্রাম্‌ফার মৃত্যুর পর তার ভাই চুতুফা ১৩৬৪ সালের রাজসিংহাসনে বসেন।বরবরুয়া হিতেশ্বর- আহোমর দিন or A History of Assam under the Ahoms (ইংরেজি ভাষায়) (১ম সংস্করণ ১৯৮১)। গুয়াহাটি: আসামের প্রকাশনা বোর্ড। পাতা 32Gait E.A. A History of Assam 2nd edition 1926 Thacker, Spink & Co Calcutta  page 81বরুয়া গুণাভিরাম- আসাম বুরঞ্জী or A History of Assam 4th edition 2008 Publication Board of Assam Guwahati page 55 কিন্তু আধুনিক বুরঞ্জীবিদ পদ্মেশ্বর গগিয়ে এবং স্বর্ণলতা বরুয়ার মতে ১৩৬৪ সাল থেকে ১৩৬৯ সাল পর্যন্ত কোনো স্বর্গদেউ ছিল না।  রাজত্বকাল এবং হত্যা চুতুফা আহোম রাজ্যের পরিসীমা বাড়াতে চেয়েছিলেন। এর ফলে কাছের চুতীয়া রাজ্যের সাথে সংঘাতের সৃষ্টি হয়। ১৩৭৬ সালে চুতীয়া রাজা চাপাগুড়িতে চুতুফাকে সাথে নেন এবং মিত্রতার ছলনায় তাঁকে চফ্রাই নদীর নৌকাখেলায় নিমন্ত্রণ জানান। চুতীয়া রাজা নিজের নৌকায় দেহরক্ষীবিহীন চুতুফাকে আদর আপ্যায়ন করার ছলে হত্যা করেন। চুতুফার সাথে যাওয়া সৈন্যগুলি রাজধানীতে ফিরে এসে এই কথা রাষ্ট্র করে।Barua, Gunaviram (২০০৮)। Assam Buranji or A History of Assam (৪র্থ সংস্করণ)। গুয়াহাটি: আসামের প্রকাশনা বোর্ড। পাতা56  অরাজক কল চুতুফার মৃত্যুর পরে আহোম মন্ত্রীরা স্বর্গদেউর উপযোগী কোনো রাজকুমার চেয়ে না পাওয়ায় চার বছর (১৩৭৬-১৩৮০ সাল) চাও ফ্রংদাম বুঢ়াগোহাঁই এবং চাও তাপ্রিখিন বরগোহাঁই নিজে প্রশাসনের ভার সামলান।Barbaruah Hiteswar Ahomar-Din or A History of Assam under the Ahoms (ইংরেজি ভাষায়) (১ম সংস্করণ ১৯৮১)। গুয়াহাটি: আসামের প্রকাশনা বোর্ড। পাতা 32 রাজা ছাড়া রাজ্য চালানো দেখে ১৩৮০ সালে তারা চুতুফার ভাই এবং চুখাংফার তৃতীয় পুত্র ত্যাও খাম্‌টিকে স্বর্গদেউ করেন।  টীকা  তথ্যসূত্র         বিষয়শ্রেণী:আহোম রাজবংশ বিষয়শ্রেণী:আহোম রাজা বিষয়শ্রেণী:আহোম রাজ্য বিষয়শ্রেণী:১৩৭০-এর দশকে মৃত্যু
thumb|জিল্যান্ডিয়ার ভৌগোলিক বিবরণ। অস্ট্রেলিয়া (উপরে বামে), ফিজি বা ভানুয়াতুর (উপরে মাঝে) মত নিউজিল্যান্ডের উত্তর-উত্তরপূর্ব ও দক্ষিণ-পশ্চিম দিকে বর্ধিত রৈখিক ঢালগুলোকে জিল্যান্ডিয়া মহাদেশীয় ভূখন্ডের অংশ বলে বিবেচনা করা হয় না।   জিল্যান্ডিয়া (, জ়ীল্যান্ডিয়া) একটি প্রায় নিমজ্জিত মহাদেশীয় ভূখন্ডাংশ () যা নিউজিল্যান্ড মহাদেশ বা তাসমান্টিস () নামেও পরিচিত। ৬-৮.৫ কোটি বছর আগে এটি অস্ট্রেলিয়া মহাদেশ থেকে বিচ্ছিন্ন হবার পর ক্রমশ নিমজ্জিত হয়, ইতোপূর্বে ৮.৫-১৩ কোটি বছর আগে জিল্যান্ডিয়া ও অস্ট্রেলিয়া মহাদেশ অ্যান্টার্কটিকা থেকে বিচ্ছিন্ন হয়। ২.৩ কোটি বছর আগে সম্ভবত মহাদেশটি সম্পূর্ণ নিমজ্জিত ছিল, এবং বর্তমানে মহাদেশটির সিংহভাগই (৯৩%) প্রশান্ত মহাসাগরের মাঝে নিমজ্জিত। জিল্যান্ডিয়ার সাথে বোলোন্‌স্ ডুবো আগ্নেয়গিরি (চ্যাথাম দ্বীপপুঞ্জের দক্ষিণে) কতটা ভালভাবে সংযুক্ত তা এখনও অজ্ঞাত। বর্তমান সংজ্ঞানুযায়ী এটি পৃথিবীর বৃহত্তম মহাদেশীয় ভূখন্ডাংশ বা অণুমহাদেশ (), যার আয়তন প্রায় ৪৯,২০,০০০ কি.মি.২। যা দ্বিতীয় বৃহত্তম অণুমহাদেশের আয়তনের তুলনায় দ্বিগুণের বেশি এবং যা অস্ট্রেলিয়া মহাদেশের অর্ধেকের বেশি। এই সব কারণ ছাড়াও অন্যান্য ভূতাত্ত্বিক কারণে, যেমন: ভূপৃষ্ঠের পুরুত্ব ও ঘনত্ব বিচার করে, জিল্যান্ডিয়াকে অনেক সময় একটি পূর্ণ মহাদেশ হিসেবেও গণ্য করা হয়।Mortimer, Nick; Hamish Campbell (2014). Zealandia: Our continent revealed. North Shore, New Zealand: Penguin Books. pp. 72ff.   তথ্যসূত্র  বিষয়শ্রেণী:মহাদেশ বিষয়শ্রেণী:জিল্যান্ডিয়া বিষয়শ্রেণী:ওশেনিয়ার ভূগোল
আইনথু আইনথু আইনথু (; অর্থ "পাঁচ পাঁচ পাঁচ") ভারতীয় তামিল ভাষার চলচ্চিত্র যা ২০১৩ সালে মুক্তি পায়।   কাহিনী  অরবিন্দ (ভরত) একটি গাড়ী দুর্ঘটনায় তার গার্লফ্রেন্ড লিয়ানা (মৃত্তিকা) কে হারিয়েছে এবং সে তার স্মৃতি নিয়ে বেঁচে আছে। তবে, তার চারপাশের লোকেরা তাকে বিশ্বাস করার চেষ্টা করেন যে তিনি কেবলমাত্র মাতাল হয়ে আছেন এবং এরকম কোনও ব্যক্তির অস্তিত্ব নেই। গল্পের বাকী অংশটি দেখায় যে তিনি কোনও অস্তিত্বহীন মেয়ে বন্ধু সম্পর্কে মায়াময় হয়ে আছেন বা সত্যই সেখানে ছিল।   অভিনয়ে   ভরত - অরবিন্দ  চন্দিনী শ্রীধরণ - লিয়ানা ও পায়েল (মৃত্তিকা হিসেবে কৃতিত্ব দেয়া হয়)  এরিকা ফার্নান্দেস - মঞ্জরী  সানথানান - গোপাল  সুদেশ বেরি - চিত্রাঞ্জম  রাজ ভরত - নিখিল  স্বামীনাথন -জি.আর  লক্ষ্মী - লিয়ানার চাচী  টি. ভি. রত্নভেলু - ডাক্তার   তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:তামিল ভাষার মনস্তাত্ত্বিক রোমাঞ্চকর চলচ্চিত্র বিষয়শ্রেণী:২০১৩-এর অ্যাকশন থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
মেলানিও এসেনসিও মন্টেস (১৮ মে ১৯৩৬ - ১৪ জানুয়ারী ২০২১) Fallece a los 84 años Melanio Asensio, el primer atleta olímpico asturiano  ছিলেন একজন স্প্যানিশ স্প্রিন্টার। তিনি ১৯৬০ গ্রীষ্মকালীন অলিম্পিকে পুরুষদের ২০০ মিটারে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ      বিষয়শ্রেণী:১৯৩৬-এ জন্ম বিষয়শ্রেণী:২০২১-এ মৃত্যু বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:স্প্যানিশ অ্যাথলেটিক্স চ্যাম্পিয়নশিপ বিজয়ী বিষয়শ্রেণী:স্পেনের অলিম্পিক মল্লক্রীড়াবিদ বিষয়শ্রেণী:স্পেনীয় পুরুষ স্প্রিন্টার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৩:২৬, ৬ সেপ্টেম্বর ২০২৩ (ইউটিসি) উত্তর আকাখাজানা দাখিল মাদ্রাসা   – (অপসারণের প্রস্তাবনা দেখুনলগ দেখুন) () হাইস্কুল সমমান শিক্ষা প্রতিষ্ঠান। বহু পুরাতন কোন শিক্ষা প্রতিষ্ঠানও নয়। উল্লেখযোগ্যতার অভাব। 𝓑𝓐𝓓𝓗𝓞𝓝 (আলাপ) ১১:১৯, ৩০ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বার্থোলিনের গ্রন্থি (Bartholin’s glands) যা বার্থোলিন গ্রন্থি (Bartholin gland) বা গ্রেটার ভেসটিবিউলার গ্রন্থি (greater vestibular glands) নামেও পরিচিত—দুটি গ্রন্থি যা মহিলাদের যোনির প্রবেশদ্বারের কাছে একটু নিচে ডানে ও বামে অবস্থিত। এদের সম্মন্ধে প্রথম বর্ণনা পাওয়া যায় সপ্তদশ শতকে। ড্যানিশ শরীরবিদ ক্যাসপার বার্থোলিন দ্য ইয়াঙ্গার (১৬৫৫-১৭৩৮) এদের বর্ণনা দেন।  বার্থোলিনের গ্রন্থি পুরুষের বালবোউরেথ্রাল গ্রন্থির সাথে সাদৃশ্যপূর্ণ। যদিও বার্থোলিনের গ্রন্থি সুপারফিশিয়াল পেরিনিয়াল পাউচে অবস্থিত, আর বালবোউরেথ্রাল গ্রন্থি অবস্থিত ডিপ পেরিনিয়াল পাউচে।   কাজ ও উদ্দেশ্য  বার্থোলিনের গ্রন্থি যোনির পিচ্ছিলতা বাড়ানোর জন্য মিউকাস ক্ষরণ করে। একজন মহিলার অর্গাজমের (শীর্ষসুখ) আগে প্রতি মিনিটে কম-বেশি এক বা দুই ফোঁটা তরল ক্ষরণ করে।   তথ্যসূত্র   বিষয়শ্রেণী:স্ত্রী প্রজননতন্ত্র বিষয়শ্রেণী:স্ত্রীরোগ ও প্রসূতিবিজ্ঞান বিষয়শ্রেণী:বহিঃক্ষরাতন্ত্র বিষয়শ্রেণী:গ্রন্থি
বর্ণিতা বাগচী (জন্ম: ১২ জুন ১৯৭৩) একজন বাংলাভাষী ভারতীয় নারীবাদী আইনজীবী, ইতিহাসবিদ এবং সাহিত্যিক। তিনি আমস্টারডাম বিশ্ববিদ্যালয়ের ইংরেজি বিভাগের অধ্যাপক এবং পূর্বে উট্রেখ্ট বিশ্ববিদ্যালয়ের সাহিত্য অধ্যয়নের অনুষদের সদস্য ছিলেন এবং তার আগে কলকাতা বিশ্ববিদ্যালয়ের অন্তর্গত ইনস্টিটিউট অফ ডেভেলপমেন্ট স্টাডিজ বিভাগে ছিলেন। তিনি কলকাতার যাদবপুর বিশ্ববিদ্যালয়, অক্সফোর্ডের সেন্ট হিলডা'স কলেজ এবং কেমব্রিজের ট্রিনিটি কলেজে পড়াশোনা করেছেন।About Barnita   তিনি একজন নারীবাদী ইতিহাসবিদ, সাহিত্যিক তথা বালিকা ও নারী শিক্ষার গবেষক। তিনি বাংলা ও দক্ষিণ এশীয় নারীবাদী বেগম রোকেয়া সাখাওয়াত হোসেনের অনুবাদক হিসেবেও সুপরিচিত।  তিনি অর্থনীতিবিদ অমিয় কুমার বাগচী এবং নারীবাদী সমালোচক ও কর্মী যশোধারা বাগচীর কন্যা।   নির্বাচিত কাজ   নমনীয় ছাত্র এবং পর্যাপ্ত স্ব-পরিচালক: পাঁচ ব্রিটিশ মহিলা লেখকের নারী শিক্ষার বর্ণনা, ১৭৭৮-১৮১৪  (২০০৪) ইতিহাসের জাল: তথ্য, যোগাযোগ এবং প্রযুক্তি আদি থেকে ঔপনিবেশিক-পরবর্তী ভারত পর্যন্ত  (অমিয় কুমার বাগচি এবং দীপঙ্কর সিনহার সাথে সহ-সম্পাদনা, ২০০৫) সুলতানার স্বপ্ন ও পদ্মরাগ: দুই নারীবাদী ইউটোপিয়াস, রোকেয়া সাখাওয়াত হোসেনের লেখার আংশিক অনুবাদ এবং বর্ণিতা বাগচীর ভূমিকা।  (২০০৫) 'In Tarini Bhavan: Rokeya Sakhawat Hossains Padmarag und der Reichtum des südasiatischen Feminismus in der Förderung nicht konfessionsgebundener, den Geschlechtern gerecht werdender menschlicher Entwicklung', in Wie schamlos doch die Mädchen geworden sind! Bildnis von Rokeya Sakhawat Hossain  ed. G.A. Zakaria (Berlin: IKO—Verlag fur Interkulturelle Kommunikation, 2006)  তথ্যসূত্র  বিষয়শ্রেণী:ইতিহাসবিদ বিষয়শ্রেণী:সাহিত্যিক বিষয়শ্রেণী:বাঙালি সাহিত্যিক বিষয়শ্রেণী:নারীবাদী
মিজোরাম রাজ্য জাদুঘর ভারতের মিজোরাম রাজ্যের রাজধানী আইজলে অবস্থিত। এটি একটি নৃতাত্ত্বিক জাদুঘর, যেখানে বিভিন্ন সংগ্রহের জিনিস প্রদর্শন করা হয়েছে। জাদুঘরটিতে পাঁচটি চিত্রশালার কক্ষ রয়েছে। যেখানে কাপড়, নৃতত্ত্ব, ইতিহাস, নৃবিজ্ঞান, প্রাকৃতিক ইতিহাস এর বিভিন্ন চিত্র প্রদর্শন করা হয়েছে। এছাড়াও এখানে বিভিন্ন প্রত্নতত্ত্বের সংগ্রহের জিনিস প্রদর্শন করা হয়েছে। এই সংগ্রহ গুলো ভবনের চারতলা জুড়ে বিস্তৃত।   ইতিহাস  ১৯৭৭ সালের এপ্রিল মাসে শিক্ষা বিভাগের অধীনে থাকা ট্রাইবাল রিসার্চ ইনস্টিটিউট এই জাদুঘরটি প্রতিষ্ঠা করে। ১৯৮৯ সাল থেকে এটি শিল্প ও সংস্কৃতি বিভাগের অধীনে আসে। জাদুঘরটি আগে একটি ভাড়া করা ভবনে রাখা হয়েছিলো। তবে ১৯৯০ সালের ১৪ জুলাই জাদুঘরটি ম্যাক ডোনাল্ড হিল নামে একটি নতুন ভবনে স্থানান্তরিত করা হয়। ২০০৮ সালের মধ্যে জাদুঘরের সম্পূর্ণ কক্ষগুলি উন্নত ও আধুনিকীকরণ করা হয়েছিল। কলকাতার ভারতীয় জাদুঘরের তত্ত্বাবধানে এ জাদুঘরের চিত্রশালা গুলির অনেক সংস্কার করা হয়েছে। এ জাদুঘরটির জন্য কলকাতার ভিক্টোরিয়া মেমোরিয়াল হল থেকেও আর্থিক সাহায্য দিয়ে থাকে। প্রতি বছর এখানে ১৮ মে আন্তর্জাতিক জাদুঘর দিবস পালন করা হয়।   চিত্রশালা    সময়সূচী  জাদুঘরটি রবিবার ও সরকারি ছুটির দিন গুলো ছাড়া প্রতিদিন সকাল দশটা থেকে দুপুর তিনটা পর্যন্ত দর্শনার্থীদের জন্য উন্মুক্ত থাকে। শুধুমাত্র রবিবার ও সরকারি ছুটি দিন গুলোতে জাদুঘরটি বন্ধ থাকে।   তথ্যসূত্র    বহিঃসংযোগ    শিল্প ও সংস্কৃতি বিভাগ, মিজোরাম সরকার  বিষয়শ্রেণী:আইজল বিষয়শ্রেণী:ভারতের রাজ্য জাদুঘর বিষয়শ্রেণী:ভারতের জাতিগত জাদুঘর বিষয়শ্রেণী:মিজোরামের পর্যটন আকর্ষণ বিষয়শ্রেণী:১৯৭৭-এ প্রতিষ্ঠিত জাদুঘর বিষয়শ্রেণী:১৯৭৭-এ মিজোরামে প্রতিষ্ঠিত
২০১১ সালের ৭ সেপ্টেম্বর, বুধবার, ভারতীয় সময় সকাল দশটা চোদ্দো মিনিটে ভারতের রাজধানী দিল্লিতে একটি বোমা বিস্ফোরণের ঘটনা ঘটেছিল। দিল্লি হাইকোর্টের ৫ নং গেটের বাইরে বিস্ফোরণটি ঘটে। সন্দেহ করা হচ্ছে, একটি ব্রিফকেস বোমা ফেটেই বিস্ফোরণটি ঘটেছিল। বিস্ফোরণে ১২ জনের মৃত্যু হয় এবং ৭৬ জন আহত হন। এর পরে ২০১১ সালেরই ২৫ সেপ্টেম্বর দিল্লি হাইকোর্টের ৭ নং গেটের বাইরে একটি স্বল্প-মাত্রার বোমা বিস্ফোরণের ঘটনা ঘটেছিল। কিন্তু সেই ঘটনায় কেউ হতাহত হননি। তবে দুমাসের কিছু কম সময় আগে ১৩ জুলাই মুম্বইতে যে বিস্ফোরণটি ঘটেছিল, তাতে ২৬ জন নিহত হয়েছিলেন।  বিস্ফোরণের সময় ভারতের প্রধানমন্ত্রী মনমোহন সিং ভারত-বাংলাদেশ দ্বিপাক্ষিক সম্পর্ক নিয়ে আলোচনার জন্য দুই দিনের বাংলাদেশ সফরে গিয়েছিলেন।   তথ্যসূত্র    বহিঃসংযোগ    Bomb Blasts: History of terror attacks in Delhi   বিষয়শ্রেণী:দিল্লিতে অপরাধ বিষয়শ্রেণী:ভারতে ইসলামি সন্ত্রাস বিষয়শ্রেণী:২০১১-এ গণহত্যা বিষয়শ্রেণী:২০১১-এ ভারত
গাজা ভূখণ্ড বা গাজা উপত্যকা ( ;  ) হলো ভূমধ্যসাগরের তীরে অবস্থিত একটি স্ব-শাসিত ফিলিস্তিনি অঞ্চল।James Kraska, 'Rule Selection in the Case of Israel's Blockade of Gaza:Law of Naval Warfare or Law of Sea?,' in M.N. Schmitt, Louise Arimatsu, Tim McCormack (eds.,) Yearbook of International Humanitarian Law,  Springer Science & Business Media, 2011 pp.367–395, p.387:'There are no Israeli troops in Gaza, which everybody regards as a self-governing enclave cut from the Middle East.' অঞ্চলটির প্রায় ৩২০ বর্গকিলোমিটার এলাকায় রয়েছে চারটি শহর, আটটি ফিলিস্তিনী শরনার্থী শিবির ও এগারোটি গ্রাম। প্রায় ১২ লাখ ফিলিস্তিনী ও ১৭,০০০ হাজার নতুন ইসরায়েলী বসতিস্থাপনকারী এতে বসবাস করে। গাজা ভূখণ্ডের পশ্চিমে রয়েছে ভূমধ্যসাগর, দক্ষিণ–পশ্চিমে রয়েছে মিশর এবং উত্তর, পূর্ব ও দক্ষিণ-পূর্বে রয়েছে ইসরায়েল।  যদিও জাতিসংঘে এবং আন্তর্জাতিক ক্ষেত্রে গাজা ভূখণ্ডের স্বাধীনতা পুরোপুরি স্বীকৃত নয়, এই অঞ্চলটি ইতমধ্যে ফিলিস্তিনী হামাস সরকারের শাসনে পড়ে। গাজা ভূখণ্ডের পূর্ব সীমান্ত ইসরায়েলের দখলে, এবং সিনাই মরুভূমিস্থ দক্ষিণ সীমান্ত মিশরের দখলে রয়েছে। ১৯৪৮ সাল হতে ১৯৬৭ পর্যন্ত পুরো ভূখণ্ড মিশরের দখলে ছিল। thumb|ডাউনটাউন গাজ়া, ২০১২   ১৯৬৭ সালের আরব-ইসরায়েলী যুদ্ধে ইসরায়েল এ ভূখণ্ড দখল করে নেয়, যা এখনও ইসরায়েলের দখলে রয়েছে ।   ইতিহাস   ব্রিটিশ উপনিবেশের পূর্বে গাজা উসমানীয় সাম্রাজ্যের অধীনে ছিল। এরপর ব্রিটিশ (১৯১৮–১৯৪৮) ও মিশরীয় শাসন (১৯৪৮–১৯৬৭) শেষে এটি ইসরায়েলের অধীনে আসে। ১৯৯৩ সালের অসলো চুক্তি অনুসারে ইসরাইল ফিলিস্তিনি জাতীয় কর্তৃপক্ষকে স্বীকৃতি দেয়, যারা গাজায় সীমিত পরিসরে স্ব-শাসন প্রতিষ্ঠা করে। ২০০৭ সাল থেকে অঞ্চলটির শাসনকার্য কার্যত হামাস কর্তৃক পরিচালিত হচ্ছে, যারা নিজেদের ফিলিস্তিনি জাতীয় কর্তৃপক্ষ ও ফিলিস্তিনি জনগণের প্রতিনিধি দাবি করে।  আরও দেখুন গাজা গণহত্যা ইসরায়েল-দখলকৃত অঞ্চলসমূহ পশ্চিম তীর  তথ্যসূত্র   বিষয়শ্রেণী:ফিলিস্তিনি ভূখণ্ড   বিষয়শ্রেণী:গাজা ভূখণ্ডের ভূগোল বিষয়শ্রেণী:এক্সক্লেভ
মানুচেহর জামালি (৭ জানুয়ারী ১৯২৯-৫ জুলাই ২০১২) ছিলেন একজন ভিন্নমত পোষণকারী ফার্সি দার্শনিক ও কবি।  তিনি ফেরদৌসীর শাহনামা এবং প্রাচীন ইরানি পৌরাণিক কাহিনী সম্পর্কে তার গবেষণা ও বিশ্লেষণের জন্য সর্বাধিক পরিচিত। বুর্গউইংকেল তার কাজ, চিন্তাধারা ও দার্শনিক ধারণা পর্যালোচনা করেছেন। Burgwinkel, Bea (2007) Manuchehr Jamali, The Obstinate Iranian Thinker, available at    তথ্যসূত্র    বহিঃসংযোগ    Jamali.info : অফিসিয়াল ওয়েবসাইট  কুড়মালী প্রেস : বই প্রকাশনার তালিকা  রুমি সম্পর্কে এম. জামালির ব্যাখ্যা: কীভাবে মোলাভি বলখীর (রুমি) চিন্তাধারা নারী দেবতাদের ইরানি সংস্কৃতিতে শিকড় গেড়েছে  অন্যান্য ইরান : ইংরেজি এবং জার্মান ভাষায় মানুচেহর জামালির রিসোর্স। বিষয়শ্রেণী:১৯২৯-এ জন্ম বিষয়শ্রেণী:২০১২-এ মৃত্যু বিষয়শ্রেণী:ইরানি লেখক বিষয়শ্রেণী:২০শ শতাব্দীর ইরানি দার্শনিক
প্রাণের মানুষ হল ২০০৩ সালের বাংলাদেশী প্রণয়ধর্মী নাট্য চলচ্চিত্র। এটি পরিচালনা করেছেন আমজাদ হোসেন  এর কাহিনি লিখেছেন আলী হোসেন, চিত্রনাট্য ও সংলাপ লিখেছেন আমজাদ হোসেন। এতে শ্রেষ্ঠাংশে অভিনয় করেছেন শাবনূর, ফেরদৌস আহমেদ, ও শাকিব খান।   চলচ্চিত্রটি ২০০৩ সালের ১১ই জুলাই বাংলাদেশে মুক্তি পায়। এটি ৫ম সিজেএফবি পারফরম্যান্স পুরস্কারে সমালোচক শাখায় সেরা অভিনেতা (ফেরদৌস) ও সেরা অভিনেত্রী (শাবনূর) বিভাগে দুটি পুরস্কার অর্জন করে এবং ৬ষ্ঠ মেরিল-প্রথম আলো পুরস্কারে সমালোচক শাখায় সেরা চলচ্চিত্র পরিচালক - সমালোচক (আমজাদ) ও সেরা চলচ্চিত্র অভিনেতা - সমালোচক (শাকিব) বিভাগে দুটি মনোনয়ন লাভ করে।  অভিনয়শিল্পীদল  শাবনূর - স্মৃতি  ফেরদৌস আহমেদ - অভি  শাকিব খান - রাজ  নাসিমা খান - রাজের মা  শহিদুল আলম সাচ্চু  ডলি জহুর - অভির মা  জি এম আনসারী  মমতাজুর রহমান  জামিলুর রহমান শাখা  মাইকেল টুক্কা  ডন  ববি - মোসলেম  প্রিন্স  শ্যামল জাকারিয়া  বিনয় ভদ্র  আদিত্য আলম  সাগর  সাফায়েত  বাঁধন  এন্টু  জেরিন  সেলিনা  রূপা  ডলি  তৃষ্ণা  হেনা চৌধুরী  পারুল  সীমা  কবিতা রাণী সাহা  এম এ শহীদ  পল্লী মালেক  রবিন  মঞ্জু  আলী রাজ - অতিথি চরিত্রে  আমজাদ হোসেন - রাজের বাবা (অতিথি চরিত্রে)  সঙ্গীত প্রাণের মানুষ চলচ্চিত্রটির সঙ্গীতায়োজন করেছেন আলাউদ্দিন আলী। গানের গীত লিখেছেন আমজাদ হোসেন এবং "পাস্ট ইজ পাস্ট" গানের গীত লিখেছেন মনিরুজ্জামান মনির। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, কনকচাঁপা, মনির খান, সুজিত মোস্তফা, ও মমতাজ বেগম।   পুরস্কার  প্রদানের তারিখ পুরস্কার বিভাগ মনোনীত ফলাফল  ১২ মে ২০০৪ সিজেএফবি পারফরম্যান্স পুরস্কার সেরা চলচ্চিত্র অভিনেতা (সমালোচক) ফেরদৌস আহমেদ   সেরা চলচ্চিত্র অভিনেত্রী (সমালোচক) শাবনূর  ২১ মে ২০০৪ মেরিল-প্রথম আলো পুরস্কার সেরা চলচ্চিত্র পরিচালক (সমালোচক) আমজাদ হোসেন   সেরা চলচ্চিত্র অভিনেতা (সমালোচক) শাকিব খান   তথ্যসূত্র  বহিঃসংযোগ      বিষয়শ্রেণী:২০০৩-এর চলচ্চিত্র বিষয়শ্রেণী:২০০৩-এর প্রণয়ধর্মী নাট্য চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:আমজাদ হোসেন পরিচালিত চলচ্চিত্র বিষয়শ্রেণী:আমজাদ হোসেনের চিত্রনাট্য সংবলিত চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
কাট্রু ভেলিইয়াড়াই () হচ্ছে ২০১৭ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, পরিচালনা এবং প্রযোজনা করেছিলেন মণি রত্নম, মণি তার মাদ্রাজ টকিজ প্রযোজনা প্রতিষ্ঠান দ্বারা এই চলচ্চিত্রটি প্রযোজিত করেছিলেন। চলচ্চিত্রটির সঙ্গীত পরিচালক ছিলেন এ আর রহমান, রবি বর্মণ ছিলেন চিত্রগ্রাহক এবং এ শ্রীকর প্রসাদ ছিলেন সম্পাদক। চলচ্চিত্রটির নায়ক-নায়িকা ছিলেন কার্তি এবং অদিতি রাও হায়দারী, এছাড়াও গুরুত্বপূর্ণ ভূমিকায় ছিলেন ললিতা, রুক্মিণী বিজয়কুমার, দিল্লি গণেশ এবং আরজে বালাজি।  চলচ্চিত্রটি তেলুগু ভাষায় অনুবাদ করে 'চেলিয়া' নামে মুক্তি দেওয়া হয়েছিলো।  চলচ্চিত্রটির মুখ্য চিত্রগ্রহণ শুরু হয় ২০১৬ সালের জুলাই মাসে, আর শুটিং হয় উটি, হায়দ্রাবাদ, লাদাখ, চেন্নাই এবং বেলগ্রেডে। চলচ্চিত্রটি ৬৫তম জাতীয় চলচ্চিত্র পুরস্কার জিতেছিলো দুটি বিষয়শ্রেণীতে, একটি এ আর রহমান সেরা সঙ্গীতকার হিসেবে এবং অন্যটি শাশা তিরুপতি সেরা নারী গায়ক হিসেবে।  কাহিনীসারাংশ  ভারতীয় বিমান বাহিনীর বৈমানিক স্কোয়াড্রন লিডার বরুণ চক্রপানি এক সেনা ব্রিগেডিয়ারের মেয়ের সঙ্গে প্রেম করে কিন্তু মেয়েটা তাকে ভালোবাসেনা, একদিন এক গাড়ি ভ্রমণে মেয়েটি ইচ্ছে করেই বরুণকে দূর্ঘটনায় ফেলে দেয়। একটি অসামরিক হাসপাতালে বরুণকে লীলা নামের এক তরুণী চিকিৎসক সেবা করে এবং ধীরে ধীরে বন্ধুত্ব থেকে বরুণ লীলাকে ভালোবেসে ফেলে। আগেই বরুণ ব্রিগেডিয়ারের মেয়ের সঙ্গে সম্পর্কচ্ছেদ করেছে এবং হঠাৎ একদিন বরুণের বিমান অনুশীলন পাকিস্তানের আকাশসীমায় ঢুকে গেলে বরুণ পাকিস্তানে আটকা পড়ে যদিও তাড়াতাড়ি ছাড়াও পায় আর ছাড়া পেয়েই সে লীলার সঙ্গে দৈহিক মিলন করে, এভাবে হঠাৎ কার্গিল যুদ্ধ শুরু হয় এবং বরুণের যুদ্ধবিমান পাকিস্তান সেনাবাহিনী দ্বারা ভূপাতিত হয়, আর বরুণ যুদ্ধবন্দী হিসেবে আটক থাকে প্রায় এক বছর, এবং সে এসে দেখে যে লীলা একটি কন্যার জন্ম দিয়েছে। এরপর লীলাকে বিয়ে করে বরুণ এবং তারা বিমান বাহিনীর কর্মকর্তাদের আবাসিক স্থলে বাস করা শুরু করে।   অভিনয়ে   কার্তি - বরুণ চক্রপানি  অদিতি রাও হায়দারী - লীলা আব্রাহাম  ললিতা - আচম্মা  রুক্মিণী বিজয়কুমার - নিধি  শ্রদ্ধা শ্রীনাথ - গিরিজা কাপুর (বিশেষ উপস্থিতি)  আরজে বালাজি - ইলিয়াস হোসেন  দিল্লি গণেশ - কর্নেল মিত্র  শিবকুমার আনন্দ - গিরিশ রেড্ডি   তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:ভারতীয় অরৈখিক আখ্যান চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:চলচ্চিত্রে ভারতীয় সেনাবাহিনী বিষয়শ্রেণী:সত্য ঘটনা অবলম্বনে নাট্য চলচ্চিত্র বিষয়শ্রেণী:কারাগারের পটভূমিতে চলচ্চিত্র বিষয়শ্রেণী:চলচ্চিত্রে ভারতীয় বিমানবাহিনী বিষয়শ্রেণী:ভারত এবং পাকিস্তানের যুদ্ধ-বিগ্রহের পটভূমিতে নির্মিত চলচ্চিত্র বিষয়শ্রেণী:মণি রত্নম পরিচালিত চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:কার্গিল যুদ্ধ বিষয়শ্রেণী:জম্মু ও কাশ্মীরের পটভূমিতে চলচ্চিত্র বিষয়শ্রেণী:চলচ্চিত্রে কাশ্মীর সংঘাত বিষয়শ্রেণী:কার্গিলের পটভূমিতে চলচ্চিত্র
নেপাল, অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিকে অংশগ্রহণ করে।   ইভেন্ট অনুযায়ী ফলাফল   30pxঅ্যাথলেটিক্স  পুরুষদের ৫০০০ মিটার  চিত্রা বাহাদুর গুরুং  রাউন্ড ১ - ১৪ঃ৩৪ঃ১৫ (এগুতে পারেননি) ৩৪তম স্থান  মহিলাদের ১০০মিটার দেবী মায়া পানেরু    রাউরাড ১ - ১২⋅৭৪ (এগুতে পারেননি)  শুটিং ভগবতী খত্রী  সাঁতার পুরুষদের ৫০ মিটার ফ্রিস্টাইল চিত্র বাহাদুর গুরুং  প্রাথমিক হিট – ২৭.০২ (এগুতে পারেননি)  মহিলাদের ৫০ মিটার ফ্রিস্টাইল রুনা প্রধান  প্রাথমিক হিট – ৩১.২৮ (এগুতে পারেননি)   তথ্যসূত্র    বহিঃসংযোগ  অফিসিয়াল অলিম্পিক প্রতিবেদন আন্তর্জাতিক অলিম্পিক কমিটি-এর ওয়েবসাইট  বিষয়শ্রেণী:২০০০ গ্রীষ্মকালীন অলিম্পিকে অংশগ্রহণকারী দেশ বিষয়শ্রেণী:অলিম্পিকে নেপাল বিষয়শ্রেণী:২০০০ গ্রীষ্মকালীন অলিম্পিকে দেশসমূহ
ডান|থাম্ব|200x200পিক্সেল| সাওয়াই দ্বীপের পশ্চিম প্রান্তের উপগ্রহ চিত্র। (নাসা ছবি, ২০০২) নিয়াফু হল সামোয়ার সাওয়াই দ্বীপের একটি গ্রাম। এটি আলতাউয়া সিসিফো নির্বাচনী জেলায় এবং দ্বীপের দক্ষিণ-পশ্চিম কোণে অবস্থিত। নিয়াফু উটা এর জনসংখ্যা ৬০১ এবং নিয়াফু তাই ৩০৭ জন।  সামোয়ার অনেক গ্রামের মতো, নিয়াফুতে দুটি বসতি রয়েছে নিয়াফু তাই (উপকূলীয়) এবং নিয়াফু উটা (অভ্যন্তরীণ)। জনবসতিটি পূর্বে সমুদ্রের ধারে অবস্থিত ছিল, কিন্তু আধুনিক দ্বীপ সড়কের আবির্ভাবের সাথে সাথে অনেক পরিবার সুবিধার জন্য কয়েক কিলোমিটার অভ্যন্তরীণ স্থানান্তর করেছে। অভ্যন্তরীণ বসতি, নিয়াফু উটা, তুলনামূলকভাবে সাম্প্রতিক। সাতুপাইতা গ্রামের সাথে গ্রামের ঘনিষ্ঠ সম্পর্ক রয়েছে।  নিয়াফু-তাই সামোয়ান ইতিহাসেও বিখ্যাত, এখানেই শেষ টোঙ্গান যোদ্ধারা তাদের জাহাজে উঠেছিল এবং দ্বীপপুঞ্জের টোঙ্গান আধিপত্যের শেষে সামোয়া ত্যাগ করেছিল। তারা চলে যাওয়ার সময়, তুই টোঙ্গা বলল: মালি তোয়া, মালি তাউ - "সাহসী যোদ্ধা, সাহসীভাবে যুদ্ধ করেছেন"। সামোয়ান প্রধানত পরিবার Malietoa এই ঘটনা থেকে নাম নেয়.  নিয়াফুর উল্লেখযোগ্য ব্যক্তিরা হলেন ওপেটা পালেপোই যিনি মানু সামোয়া রাগবি দলের সদস্য ছিলেন।   তথ্যসূত্র   বিষয়শ্রেণী:ভাইসিগানোর জনবহুল স্থান
ফোবি রেজিও হলো শুক্র গ্রহের একটি অঞ্চল। এটি অ্যাস্টেরিয়া রেজিওর দক্ষিণ-পূর্ব দিকে অবস্থিত।   বিবরণ   এটি  ব্যাস বিশিষ্ট এবং এর স্থানাঙ্ক ৬° উত্তর ও ২৮২.৮° পূর্ব। এটি ভি৪১ চতুর্ভুজটির প্রধান বৈশিষ্ট্য, যা এটিকে এমন নামকরণ করেছে। চারটি সোভিয়েত শুক্র অবতরণ যান, ভেনেরা ১১, ভেনেরা ১২, ভেনেরা ১৩ এবং ভেনেরা ১৪, ফোবি রেজিওর পূর্ব পার্শ্বে অবতরণ করে এবং বিভিন্ন বৈজ্ঞানিক পরীক্ষা-নিরীক্ষা সম্পাদন করে।   আরও দেখুন   অ্যাস্টেরিয়া রেজিও।   তথ্যসূত্র    বহিঃসংযোগ   বিষয়শ্রেণী:শুক্র গ্রহ
মাতিলদ গ্রেমো (, ; জন্ম: ৮ ফেব্রুয়ারি ২০০০) হলেন একজন সুইজারল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে সুইজারল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  গ্রেমো সুইজারল্যান্ডের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ৩টি পদক জয়লাভ করেছেন।  প্রারম্ভিক জীবন মাতিলদ গ্রেমো ২০০০ সালের ৮ই ফেব্রুয়ারি তারিখে সুইজারল্যান্ডের ফ্রিবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গ্রেমো সুইজারল্যান্ডের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ১৫৯.২৫ পয়েন্ট অর্জন করে ষষ্ঠ স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বে তিনি সর্বমোট ১৮২.৫০ পয়েন্ট অর্জন করেছেন, যা তাকে ব্রোঞ্জ পদক জয়লাভ করতে সাহায্য করেছে।  অন্যদিকে, তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রানের পরিসমাপ্তিতে তিনি ৬৩.৪৬ পয়েন্ট নিয়ে দ্বাদশ স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের তিন রান সম্পন্ন হওয়ার পর তিনি সর্বোচ্চ ৮৬.৫৬ পয়েন্ট নিয়ে স্বর্ণ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় নারী ফ্রিস্টাইল স্কিয়ার বিষয়শ্রেণী:সুইজারল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী সুইজারল্যান্ডীয় বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:অলিম্পিক স্বর্ণপদক বিজয়ী সুইজারল্যান্ডীয় বিষয়শ্রেণী:অলিম্পিক রৌপ্যপদক বিজয়ী সুইজারল্যান্ডীয় বিষয়শ্রেণী:২০১৮ শীতকালীন অলিম্পিকের পদক বিজয়ী বিষয়শ্রেণী:২০১৬ শীতকালীন যুব অলিম্পিকের ফ্রিস্টাইল স্কিয়ার
প্রবাহী গতিবিজ্ঞানে, গুস্টাফ কিরশফের নামে নামকরণ করা কার্শফের সমীকরণগুলো একটি আদর্শ তরলে একটি অনমনীয় দেহের গতি বর্ণনা করে।  যেখানে  এবং  বিন্দুতে কৌণিক এবং রৈখিক বেগ ভেক্টর , যথাক্রমে;  জড়তা টেনসরের মুহূর্ত,  শরীরের ভর হয়;  বিন্দুতে শরীরের পৃষ্ঠের স্বাভাবিক একটি ইউনিট  ;  এই সময়ে একটি চাপ;  এবং  হাইড্রোডাইনামিক টর্ক এবং বল শরীরের উপর কাজ করে, যথাক্রমে;  এবং  একইভাবে শরীরের উপর কাজ করে এমন অন্যান্য সমস্ত টর্ক এবং শক্তিকে বোঝায়। ইন্টিগ্রেশন শরীরের পৃষ্ঠের তরল-উন্মুক্ত অংশের উপর সঞ্চালিত হয়।  যদি শরীর সম্পূর্ণরূপে নিমজ্জিত হয় একটি অসীম বিশাল আয়তনের অঘূর্ণাত্মক, অসংকোচনীয়, অসান্দ্র তরল, যা অসীমে বিশ্রামে থাকে, তাহলে ভেক্টরগুলি  এবং  সুস্পষ্ট একীকরণের মাধ্যমে পাওয়া যেতে পারে, এবং শরীরের গতিবিদ্যা কিরশফ - ক্লেবশ সমীকরণ দ্বারা বর্ণনা করা হয়েছে:  তাদের প্রথম সমাকলন  আরও একীকরণ অবস্থান এবং বেগের জন্য সুস্পষ্ট অভিব্যক্তি তৈরি করে।   তথ্যসূত্র     Kirchhoff G. R. Vorlesungen ueber Mathematische Physik, Mechanik. Lecture 19. Leipzig: Teubner. 1877.   Lamb, H., Hydrodynamics. Sixth Edition Cambridge (UK): Cambridge University Press. 1932.  বিষয়শ্রেণী:বলবিজ্ঞান বিষয়শ্রেণী:চিরায়ত বলবিজ্ঞান বিষয়শ্রেণী:অনমনীয় দেহ বিষয়শ্রেণী:গুস্টাফ কিরশফ
লোহা (মহারাষ্ট্র) () ভারতের মহারাষ্ট্র রাজ্যের নান্দেদ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে লোহা (মহারাষ্ট্র) শহরের জনসংখ্যা হল ২০,১৩৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে লোহা (মহারাষ্ট্র) এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর